tomron87/hebrew-wikipedia-sentences-corpus huggingface dataset:
אקטיוויז'ן הייתה אחראית לכמה להיטים.
שלוש סדרות משחקים אותן הפיצה הפכו לשם דבר בעולם המשחקים:
קווייק של חברת ID הראשון שהציג גרפיקת תלת-מימד מלאה במחשב האישי.
סדרת הפעולה Call Of Duty.
בשנת 2005 עוררה החברה תרעומת מצד האינדיאנים בארצות הברית כאשר שיווקה את משחק הפעולה GUN, הכולל הרג רב באינדיאנים.
בשנת 2008 התאחדה Activison עם החברה המצליחה Blizzard ובכך הפכה לחברה הגדולה בתחום כאשר היא מכניסה כ-18.9 מיליארד דולר, בעוד EA הנמצאת במקום השני מכניסה 14.1 מיליארד דולר.
Act Naturally (בעברית: לשחק בטבעיות) הוא שיר שנכתב במקור על ידי ג'וני ראסל וווני מוריסון ובוצע במקור על ידי בק אוונס.
מאוחר יותר ביצעה להקת הביטלס גרסת כיסוי לשיר באלבום שאותה שר רינגו סטאר.
מרטינה מקבריד ביצעה אף היא גרסת כיסוי מאוחר יותר בקריירה שלה.
זהו אחד השירים איתם הופיעה הלהקה בתוכנית המופע של אד סאליבן ב-14 באוגוסט 1965.
ג'וני ראסל, במקור ממיסיסיפי, התגורר בפרזנו, קליפורניה, בתחילת שנות ה-60. לילה אחד, כמה מחבריו מאוקלהומה תכננו לעשות סשן הקלטות בלוס אנג'לס וביקשו ממנו להצטרף אליהם.
כדי לעשות זאת, ראסל היה צריך לוותר דייט עם חברתו.
"כשהיא שאלה אותי למה אני נוסעת ללוס אנג'לס, עניתי 'הולכים לשים אותי בקולנוע ולעשות ממני כוכב גדול'.
בהשראת מה שאמר, ראסל הגיע עם קונספט לשיר אהבה המבוסס על ההערה שלו.
הוא כתב אותו באותו יום, וניסה ללמד אותו לזמר שהוא עזר לו בלוס אנג'לס, אבל הוא לא הצליח.
ראסל רצה להקליט אותו בעצמו, אך המפיק שלו דחה את ההצעה, בטענה ששירים על הסרטים אינם להיטים.
הגרסה של בק אוונס והבאקארוס
ב-1963 ראסל כתב עם אישה בשם ווני מוריסון, שעבדה גם עם זמר מבייקרספילד, קליפורניה, בשם באק אוונס.
אחרי שראסל ניגן את "Act Naturally" עבור מוריסון, היא חשבה שזה יהיה טבעי עבור אוונס, והיא אמרה לראסל שהיא יכולה לגרום לו להקליט אותו.
מכיוון שאף אחד עדיין לא הקליט אותו, ולראסל היה הסכם עם מוריסון לחלוק את הקרדיטים לכתיבת שירים, הוא נתן לה קרדיט חלקי, אם כי תפקידה היחיד בשיר היה להגיש אותו לאוונס.
אוונס לא אהב את "Act Naturally" בהתחלה.
אבל מנהיג להקת הבאקארוס דון ריץ' שמע את גרסת הדמו של ראסל ואהב אותה, ובסופו של דבר, השיר גדל על אוונס.
לילה אחד, ראסל קיבל שיחת טלפון מאוונס ששאל אם הוא יכול להקליט את השיר, והוא אמר שכן.
"מאוחר יותר גיליתי שהוא כבר הקליט את השיר באותו יום ורק רצה את זכויות ההוצאה לאור", אמר ראסל.
"הייתי יותר משמח לתת לו את הזכויות כדי להקליט את השיר".
אוונס הקליט את השיר "Act Naturally" באולפני קפיטול בהוליווד ב-12 בפברואר 1963, והשיר יצא לאור ב-11 במרץ כסינגל שאינו באלבום.
השיר נכנס למצעד הקאנטרי של בילבורד ב-13 באפריל 1963. ב-15 ביוני, הוא בילה את הראשון מבין ארבעה שבועות לא רצופים במקום הראשון.
בסך הכל, הוא בילה 28 שבועות במצעד הקאנטרי.
הביטלס הקליטו את השיר ב-17 ביוני 1965 בהפקת ג'ורג' מרטין.
בארצות הברית יצא השיר בתור הבי סייד של השיר Yesterday בספטמבר 1965, וב-1966 נכלל באלבום Yesterday and Today (בהפקת קפיטול רקורדס), שהכיל שירים שלא נכנסו לגרסאות האמריקאיות של אלבומי הביטלס שקדמו לו.
12 הראשונים שימשו ככל הנראה לגיבוש ההסדר.
המאסטר היה טייק 13, היחיד עם שירה.
הביטלס כמעט הקליטו שיר של הטכנאי שלהם, נורמן סמית', אבל הבינו שלסטאר עדיין אין קול ב-.
הם הקליטו במקור את השיר "If You've Got Trouble" מוקדם יותר ב-1965 כשיר המיועד לסטאר לאלבום, אך לא היו מרוצים מהתוצאות והקליטו את "Act Naturally".
זה היה הכיסוי האחרון שהם הקליטו עד לסשנים של Let It Be ב-1969.
רינגו סטאר - שירה, תופים, מקלות
פול מקרטני - הרמוניה, שירה, בס
ג'ורג' האריסון - גיטרה מובילה גיטרה אקוסטית
Active Directory היא חבילת כלי שירות שפותחה על ידי מיקרוסופט לניהול רשתות בארגונים.
שירותי אימות המבוססים על פרוטוקול קרברוס.
אכיפת מדיניות קבוצה על מחשבים או משתמשים בארגון.
חבילת השירותים מאפשרת ניהול מרכזי של רשת המחשבים בארגונים.
בעת הוספת מחשב לארגון מתבצע תהליך לצירופו לספריית הניהול.
כחלק מתהליך אתחול המחשב הוא מזדהה באמצעות מזהה ייחודי (GUID) מול הספרייה, המשתמש במחשב מזדהה באמצעות שם משתמש וסיסמה (או כל שיטת אימות זהות אחרת) ונקבעות עבורם כל ההרשאות הרלוונטיות.
חבילת AD שוחררה יחד עם מערכת ההפעלה Windows 2000 Server לניהול אובייקטים המשתמשים במערכת ההפעלה המקבילה Windows 2000 שירותי ניהול בסיסיים.
בגרסת 2003, שהוצגה עם מערכת ההפעלה 2003 Windows Server נתווספו מספר שיפורים, כגון היכולת לשנות שם של דומיין.
דומיין שבו כלל ה־Domain Controllers הם בגרסת Windows Server 2003 ניתן להעלות לרמה הפונקציונלית "2003 Native Mode".
מטבע הדברים, שדרוג הדומיין מדומיין "2000 Native" ל־"2003 Native" הוא קל יותר.
בפברואר 2008 הושקה מערכת ההפעלה החדשה לשרתים מבית מיקרוסופט, Windows Server 2008, שכללה שיפורים רבים ל־Active Directory.
ביניהם ניתן למנות תפקידים נוספים לשרתי ה־Domain Controllers, כגון ניהול זהויות, ניהול תעודות דיגיטליות וניהול זכויות דיגיטלי.
מרבית השיפורים והחידושים בגרסת 2008 באים לתת מענה לדרישות אבטחה מוגברות.
בסיס הנתונים של Active Directory נמצא על שרתים מיוחדים שנקראים Domain Controllers - DC.
ה-DC השונים יכולים להיות זהים בתפקידיהם לצורכי שרידות או שניתן לחלק ביניהם את התפקידים לצורכי חלוקת עומסים.
בעת שינוי באחד מהשרתים השינוי משתכפל לשאר השרתים באמצעות מנגנון שכפול ובכך מוחל על כלל הארגון תוך זמן קבוע מראש.
מערכת AD בנויה בצורה היררכית.
המבנה הגבוה ביותר בהיררכיה הוא יער שהוא אוסף של עצים המכילים דומיינים.
יער הוא אוסף כל האובייקטים, מאפייניהם והחוקים המוגדרים ברשת המנוהלת על ידי AD.
באופן דומה עץ הוא תת-קבוצה של אובייקטים מהרשת הזאת, בעוד דומיין הוא תת-חלוקה נוספת של האובייקטים.
המערכת מורכבת מאובייקטים שהם ישויות הקצה במערכת ומתחלקים לשלושה סוגים: משאבים, שירותים ומשתמשים.
כל אובייקט מייצג ישות ואת המידע הנלווה אליה.
האובייקט הגבוה ביותר בהיררכיה הוא Organizational unit - OU.
נהוג לסדר OUs לפי חלוקה גאוגרפית או היררכית של הארגון כך שלכל סניף או מחלקה יהיה OU.
לרוב, ניהול הרשת נעשה על ידי מנהלים ברמת ה-OU.
אובייקטים מסוימים יכולים להכיל אובייקטים אחרים (לדוגמה, אובייקט מסוג קבוצת משתמשים יכול להכיל משתמשים.
אובייקט מסוג OU יכול להכיל אובייקטים מסוג OU נוספים, משתמשים, מחשבים וכולי).
לכל אובייקט קיים מזהה ייחודי (GUID) באמצעותו הוא מזדהה מול הספרייה.
ניתן לפרוש את Active Directory בארכיטקטורה מבוזרת, כך שכל Domain Controller ימוקם באתר פיזי נפרד.
מנגנון הרפליקציה מבטיח שכלל המידע ב־Domain Controllers יהיה מסונכרן ומעודכן, כך שאם אתר מסוים קורס, האתרים האחרים יוכלו להמשיך לקבל שירותי ספרייה מה־Domain Controller שלהם שעדיין זמין (אם כי לא כל השירותים ימשיכו להינתן, אם Domain Controller שהחזיק בתפקידים מסוימים קרס).
שירות Active Directory נכנס לראשונה לשימוש במערכת ההפעלה Windows 2000 בגרסת Server.
באותה תקופה היו דומיינים רבים שהתבססו על מערכת ההפעלה הקודמת, Windows NT 4. כדי לאפשר מעבר חלק ככל האפשר ל־Active Directory, ניתן היה להתקין Domain Controllers חדשים עם Windows 2000 ו־Active Directory במצב מיוחד שנקרא "Mixed Mode".
במצב זה לא ניתן ליהנות משירותים הייחודיים ל־Active Directory, כגון קבוצות אוניברסליות, מכיוון ששרתי ה־Domain Controller הישנים, שהריצו את מערכת ההפעלה NT 4, לא הכירו את השירותים החדשים האלה.
לאחר שכלל ה־Domain Controllers שודרגו ל־Active Directory, ולא היו DC-ים ישנים של NT, ניתן היה להעלות את הרמה הפונקציונלית של הדומיין ל־"Native Mode".
AD מאפשר ניהול ושליטה מרכזיים של משאבי המחשוב בארגון.
הוא מאפשר החלת מדיניות ארגונית באמצעות כלי GPO, הגדרת הרשאות עבור משתמשים באמצעות הרשאות NTFS והתקנת תוכנות מרחוק.
שימוש נכון בכלים חוסך עלויות ומאפשר לייעל את ניהול המחשוב בארגון.
Acta Diurna (אקטה דיאורנה; לטינית: "רשומות יומיות") היו הודעות יומיומיות רשמיות מטעם המשטר הרומי, מעין עיתון שהיה חקוק על אבן או על מתכת ונתלה במקומות ציבוריים כדוגמת הפורום ברומא.
ההודעות הראשונות פורסמו ברפובליקה הרומית בסביבות שנת 131 לפנה"ס, וכללו תוצאות של תהליכי משפט ופעולות הקשורות לחוק.
מאוחר יותר הורחב תוכן ההודעות לעניינים שוליים וציבוריים יותר, כגון תאריכי לידה, פטירה ונישואין.
בתום כמה ימים הורדו ההודעות ממקומן והוכנסו לארכיון.
לעיתים, כאשר היה צורך ליידע את מושלי הפרובינציות, פקידים העתיקו את ה-Acta ושלחו אותן למושלים.
בתקופה מאוחרת יותר הקיסרים השתמשו בהודעות הללו ככלי להעברת צווי הסנאט או הקיסרות.
Acta נוספות נשאו תוכן צבאי ועירוני.
Acta Senatus ("החלטות הסנאט") הוסתרו לרוב מעיני הציבור והוטלה עליהן צנזורה עד אשר החליט יוליוס קיסר בשנת 59 לפנה"ס (בתפקיד הקונסול) לפרסם אותן.
בסוף כל הודעה נכתב "Publicare et Propagare" ("לפרסם ולהפיץ"), כלומר, שהמידע הכתוב בהודעות ייוודע לכל אנשי רומא.
הוצאת ה-Acta פסקה לאחר שמושב הקיסרות עבר לקונסטנטינופול.
כיום לא קיימים עותקים של ה-Acta במצב שלם.
Acoustica הוא אלבום אקוסטי של הלהקה הגרמנית סקורפיונז אשר יצא לשווקים במאי 2001.
האלבום הוקלט במהלך 3 הופעות חיות בליסבון שבפורטוגל אשר נערכו במהלך פברואר 2001.
האלבום מכיל גם גרסאות כיסוי לשירים כמו השיר "Drive" של להקת The Cars, השיר "Dust In The Wind" של קנזס והשיר "Love Of My Life" של להקת קווין.
"Dust in the Wind" (קרי ליווגרן) - 3:49 (גרסת כיסוי ללהקת קנזס)
"Love of My Life" (פרדי מרקיורי) - 2:26 (גרסת כיסוי ללהקת קווין)
"Drive" - 4:00 (The Cars גרסת כיסוי ללהקת)
מייקל שנקר - גיטרה ראשית
לותאר היימברג - גיטרה בס
"Across the Universe" (בעברית: "מעבר ליקום") הוא שיר של הביטלס שנכתב על ידי ג'ון לנון, ושהקרדיט עליו נרשם על שם לנון-מקרטני.
השיר הופיע לראשונה באלבום אוסף לצדקה של אמנים שונים, "No One's Gonna Change Our World", ("אף אחד לא הולך לשנות את עולמנו", שם הדומה מאוד לשורה מהפזמון "שום דבר לא ישנה את העולם שלי".) בדצמבר 1969, ומאוחר יותר באלבום Let It Be.
הגרסה המקורית נכללה בשני אלבומים שונים שנשאו את השם Rarities: מהדורה בריטית משנת 1978 ומהדורה אמריקאית משנת 1980. בנוסף, השיר נכלל באלבום Past Masters, Volume Two משנת 1988.
השיר זכה לביצועים מחודשים רבים, בהם ביצוע של דייוויד בואי באלבומו משנת 1975 Young Americans, שבו השתתף גם ג'ון לנון.
לילה אחד בשנת 1967 עלה במוחו של ג'ון לנון המשפט "words are flowing out like endless rain into a paper cup", לאחר שהאזין לקולה של אשתו דאז, סינתיה.
לדבריו, הוא שכב לידה במיטה כשהוא מוטרד, שמע אותה מדברת ללא הפסקה, נרדמת, והוא המשיך לשמוע את המילים האלה כמו זרם אינסופי, ירד למטה והדבר התפתח לשיר קוסמי.
אופיו של השיר הושפע מאוד מהעניין של לנון ושל הביטלס במדיטציה טרנסצנדנטלית באותה תקופה, ובעקבות זאת נוספה לו המנטרה "Jai guru deva om" (בסנסקריט), המשמשת כמעבר לפזמון ומהווה מחווה למורו הרוחני של מהארישי מהש יוגי, ומשמעותה היא "כל התהילה לגורו דב".
השיר כולל מבנה החוזר על עצמו שלוש פעמים: בית, השורה "Jai guru deva om" והשורה "Nothing's gonna change my world" החוזרת ארבע פעמים.
הביטוי "across the universe" מופיע בסופי שורות כמעין סיום שאינו נסגר מוזיקלית, אלא נותר פתוח ועולה, ומסתיים בטון מוביל.
בריאיון ל־Rolling Stone משנת 1970 אמר לנון שזה אולי הטקסט הטוב והפיוטי ביותר שכתב אי פעם, שיר שניתן פשוט לקרוא ועומד כטקסט בפני עצמו גם בלי מנגינה.
מבקר המוזיקה ריצ'י אונטרברגר מאתר AllMusic אמר שהשיר הוא "אחת הבלדות העדינות והקוסמיות ביותר של הלהקה" ו"אחד משיאיו של האלבום Let It Be".
ניל פין, מהלהקות Crowded House ו־Split Enz, ציין את השיר כאולי השיר האהוב עליו אי פעם.
ב-2007 יצא סרט בעל אותו שם, המלווה בשירים של הלהקה.
ב-4 בפברואר 2008, 40 שנה לאחר הקלטת השיר, שודר השיר על ידי נאס"א לכיוון כוכב הצפון.
באפריל 2011 סיקר עיתון ה-Independent את הדמיון בין השיר Echoes של להקת פינק פלויד לבין Across the Universe.
מעריצים ומבקרים רבים טענו כי פינק פלויד "העתיקו" או "חיקו" את Across the Universe שיצא ב-1969, כאשר השיר Echoes יצא שנתיים לאחר מכן, ב-1971. מעולם לא התקבל אישור רשמי לכך שפינק פלויד העתיקו או חיקו את השיר או רק סימפלו אותו.
+מצעדי כל הזמניםארגוןשםמיקוםכאן 88מצעד שירי הביטלס של כאן 8813
Acta Mathematica הוא כתב עת מדעי מתמטי המפרסם מחקר מקורי בכל תחומי המתמטיקה.
כתב העת הוקם על ידי המתמטיקאי השוודי גוסטה מיטאג-לפלר בשנת 1882 והוא יוצא לאור על ידי מוסד גוסטה לפלר בשוודיה, מכון מחקרי מתמטי השייך לאקדמיה המלכותית השוודית למדעים.
משנת 2006 כתב העת מודפס ומשווק על ידי הוצאת שפרינגר.
עורך כתב העת הוא פרופסור אנדרה ביורנר (Anders Björner).
Across the Open Sea (בעברית: ברחבי הים הפתוח) הוא האלבום השלישי של להקת הדת' מטאל השוודית אנלישד.
האלבום יצא לאור באוקטובר של שנת 1993.
כל השירים נכתבו והולחנו על ידי אנלישד, למעט שיר 10.
ג'וני הדלונד - שירה, גיטרה בס
Action Without Borders (ידוע גם בשם Idealist) הוא מוסד ללא כוונת רווח שנוסד בשנת 1995 בידי עמי דר ושוכן בערים ניו יורק ופורטלנד, אורגון.
ארגון Idealist מצהיר כי הוא רשת עולמית של אנשים וארגונים הפועלים יחדיו במטרה לחיות בעולם שבו כלל האנשים יחיו בחופשיות ובכבוד.
מטרתו היא ליצור רשת חברתית של אנשים המעוניינים להתנדב ולעסוק בפעילויות למען הזולת.
הוא מקשר בין למעלה מ-2 מיליון בני אדם מדי חודש המחפשים עבודה ופעילויות התנדבותיות על ידי מודעות המפורסמות על ידי 110,000 ארגונים ברחבי תבל.
הארגון פעיל באנגלית, ספרדית, צרפתית ולו משרדים בארצות הברית ובארגנטינה.
7 הוא המיני-אלבום השביעי והאחרון של להקת בנות הקיי-פופ הקוריאנית 4Minute.
המיני-אלבום יצא לאור ב-1 בפברואר 2016, על ידי חברות התקליטים קיוב אנטרטיינמנט ויוניברסל מיוזיק גרופ.
מתוך המיני-אלבום יצאו שני הסינגלים: "Hate" ו-"Canvas".
ב-1 בפברואר 2016, יום צאתו של המיני-אלבום, יצא מתוכו הסינגל הראשון מתוכו "Hate".
השיר הגיע למקום ה-13 במצעד השירים של קוריאה הדרומית, ולמקום השני במצעד שירי העולם הדיגיטליים של בילבורד.
השיר נמכר בלמעלה מ-260,000 עותקים בקוריאה הדרומית בלבד.
בנוסף לכך, נמכר המיני-אלבום בלמעלה מ-20,589 עותקים בקוריאה הדרומית, ובלמעלה מ-257 עותקים ביפן.
מקוםתאריםמכירותיפן (Oricon Charts)257קוריאה הדרומית (KMCA)20,589
מדינהתאריך יציאהפורמטחברת תקליטיםקוריאה הדרומית1 בפברואר 2016תקליטור • הורדה דיגיטליתקיוב
Acta Eruditorum היה כתב עת מדעי בגרמנית שיצא לאור בשנים 1682–1782.
Acta Eruditorum נוסד בשנת 1682 בלייפציג בידי אוטו מנקה , שהיה עורכו הראשון.
כתב העת זכה לתמיכתו הכספית של דוכס סקסוניה ולעידודו של גוטפריד וילהלם לייבניץ, שפרסם בו 13 מאמרים בארבע שנותיו הראשונות.
כתב העת נערך לפי הדגם של כתב העת הצרפתי Journal des savants וכתב העת האיטלקי Giornale de'letterati.
כתב העת יצא לאור כירחון שנכתב כולו בלטינית, וכלל קטעים מספרים חדשים, סקירות, מאמרים והערות.
המאמרים עסקו בשלל נושאים: מדעי הטבע, מתמטיקה, תאולוגיה, היסטוריה, גאוגרפיה ופילוסופיה.
עם הכותבים, בנוסף ללייבניץ, נמנו יאקוב ברנולי, יוהאן ברנולי, המפרי דיטון, לאונרד אוילר, פייר-סימון לפלס וז'רום לאלנד, כריסטיאן וולף ועוד.
לאחק מותו של אוטו מנקה בשנת 1707 נערך כתב העת בידי בנו, יוהאן בורקהארדט מנקה, שמת ב-1732. בעקבות זאת שינה כתב העת את שמו ל-Nova Acta Eruditorum.
משנת 1756 ערך אותו קרל אנדראס בל.
כתב העת תפס מקום מרכזי בעימות לייבניץ-ניוטון על זכות הראשונים ביצירת החשבון האינפיניטסימלי.
העימות החל במאמר שפרסם לייבניץ בגיליון מאי 1687 של כתב העת.
המתמטיקאי ניקולא פאטיו דה דיליה , שנפגע מכך שלייבניץ לא כלל אותו ברשימת המתמטיקאים ההבולטים של אירופה, הודיע שניוטון קדם ללייבניץ ביצירת החשבון האינפיניטסימלי, ושלייבניץ הסתמך, כנראה, על עבודתו של ניוטון.
Acta Eruditorum הפך לנושא דברם של לייבניץ ותומכיו (בהם האחים ברנולי, שפרסמו בו את תוצאות מחקריהם בתחום זה, למשל בעיית הברכיסטוכרון), כשם שכתב העת האנגלי Philosophical Transactions of the Royal Society שימש את ניוטון ותומכיו.
Acquainted הוא סינגל של הזמר הקנדי דה ויקנד, מתוך אלבום האולפן השני שלו, Beauty Behind the Madness.
השיר יצא לאור ב-17 בנובמבר 2015, על ידי חברות התקליטים XO וריפבליק רקורדס, כסינגל החמישי והאחרון מתוך האלבום.
גרסה מוקדמת של "Acquainted" המכונה "Girls Born in the 90s" הודלפה במאי 2015, לפני שעובדה מחדש לפני צאתו של האלבום.
השיר כתוב בסולם סול מינור עם קצב מתון של 106 פעימות לדקה בזמן משותף.
השיר מתחלף בין האקורדים Gm ו-F, וקולו של דה ויקנד נע בין F3 ל-C6.
על פי הדיווחים, הקליפ בוים על ידי נביל אלדקרין.
הפקת הקליפ החלה ב-9 בפברואר 2016. בסופו של דבר, הקליפ מעולם לא פורסם.
מדינהתוארמכירות קנדה (Music Canada) פלטינה 80,000 הממלכה המאוחדת (BPI) כסף 200,000 ארצות הברית (RIAA) פלטינה ×3 3,000,000
אזור תאריך יציאה פורמט חברת תקליטים מקור ארצות הברית 17 בנובמבר 2015 רדיו אורבני עכשווי XO • ריפבליק 16 בפברואר 2016 רדיו קצבי עכשווי
Acoustic Sessions הוא צמד מיני-אלבומים של ברנט סמית וזק מאיירס מלהקת הרוק האמריקאית שיינדאון.
האלבום לא יצא תחת שיינדאון, אלא תחת שם הצמד, סמית ומאיירס (Smith & Myers).
האלבומים יצאו לראשונה ב-iTunes ב-28 בינואר וב-18 במרץ 2014. בשבועות שלפני צאת כל אחד מהאלבומים יצאו לאתר יוטיוב מספר וידאו קליפים המתארים את ההקלטות, כולם בוימו על ידי דארן דואן.
ברנט סמית, סולן שיינדאון, וזק מאיירס, גיטריסט הלהקה פנו באמצעות דף הפייסבוק שלהם למעריצי הלהקה וביקשו מהם לציין שירים מוכרים שיירצו שהשניים יבצעו עבורם גרסאות כיסוי אקוסטיות.
מבין הבקשות, הוכרז, ייבחרו עשרת השירים שייזכו במרב ההצבעות.
התכנון היה להוציא לאור את עשרת השירים שזכו במספר הקולות הרב ביותר במרוצת עשרה ימים, יחד עם סרטוני יוטיוב שיתארו את ההקלטות, ויבוימו על ידי דארן דואן.
אך חלק מהאמנים ששיריהם כוסו, אדל, פיל קולינס, פרל ג'אם ובון ג'ובי, לא הספיקו לחתום על מסמכי הוויתור הנדרשים בזמן לשחרור הסרטונים הצפוי.
לאור זאת, המיני-אלבום צומצם לשישה שירים בלבד.
הסרטונים והשירים הבאים יצאו ליוטיוב בין 22 בינואר ל-28 בינואר:
"Runaway Train" (סול אסיילום), 27 בינואר 2014
"She Talks to Angels" (בלאק קרואוז), 28 בינואר 2014
סמית התעקש שכל השירים יצאו ליוטיוב כמובטח, ומסר אף על פי שלא היה בכוונת הלהקה למכור את השירים, המיני-אלבום Acoustic Sessions יצא למכירה ב-iTunes תחת השם "סמית ומאיירס" ב-28 בינואר 2014.
הסרטונים והשירים הבאים יצאו ליוטיוב במרץ 2014:
2, ובו ארבעת השירים שהושמטו מהחלק הראשון.
בסוגריים מופיע המבצע המקורי של השיר.
אקווה פאנה הוא מותג מים מינרליים איטלקי המיוצר על ידי חברת נסטלה.
מוצרי החברה מיוצרים משנת 1880 במפעל הראשי במחוז טוסקנה, איטליה.
שם המותג נגזר מהשם וילה פאנה ומקורם של המים הם ברכס הרי האפנינים.
חברת סן פלגרינו (San Pellegrino) משווקת ומפיצה את מי אקווה פאנה במדינות אירופה וצפון אמריקה.
Acordando o Prédio (בעברית: להעיר את הבניין) הוא סינגל שהוקלט על ידי הזמר הפורטוגזי לואן סנטנה.
הוא יצא לאור ב-31 בינואר 2017, על ידי חברת התקליטים סום ליברה, כסינגל מתוך אלבום הבכורה שלו, 1977 (2016).
"Acordando o Prédio" נחשב לשיר המצליח ביותר בברזיל בשנת 2017.
השיר הגיע למקום הראשון במצעד הסינגלים הברזילאי.
השיר נכתב על ידי דאגלס סזאר והופק על ידי דודו בורחס ביחד עם ויקטור קוסטה.
מילותיו של "Acordando o Prédio" הן מיניות ועוסקות בתשוקה.
בתחילתו של השיר, טוען סנטנה "כי הנה מגיע אחד הלהיטים הגדולים בקריירה שלי" (בהמשך, הפך השיר ללהיט).
לאורכו של השיר, מדבר סנטנה על יחסי מין שהוא מקיים, ה"מעירים את הבניין" (כשם השיר).
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-95 מיליון השמעות.
הווידאו קליפ הרשמי של השיר פורסם ב-31 בינואר 2017 והועלה לערוץ היוטיוב רשמי של לואן סנטנה.
בתחילת הקליפ, ניתן לראות בניין עם מספר רב של קומות, ואת סנטנה עצמו במיטה עם בחורה בלבוש מינימלי.
לאורכו של הקליפ, מעירים את הדיירים את הבניין, כשהם עורכים מסיבת ריקודים וזאת, תוך קיום יחסי מין האחד עם השני.
נכון לאוקטובר 2022 עומד מונה הצפיות של הקליפ על למעלה מ-300 מיליון צפיות.
השיר הוקלט בידי מספר אמנים שונים מאז שיצא, ביניהם:
צמד הזמרות הסטר & הלנה שהקליטו את "Acordando o Prédio" במסגרת הופעה חיה שפורסמה בערוץ היוטיוב שלהן.
אזורתאריך יציאהפורמטחברת תקליטיםמקורכלל העולם31 בינואר 2017הזרמת מוזיקה • הורדה דיגיטליתסום ליברה
"Acróstico" (בעברית: "אקרוסטיק") הוא סינגל שהוקלט על ידי הזמרת-יוצרת הקולומביאנית שאקירה.
הוא יצא לאור ב-11 במאי 2023, על ידי חברת התקליטים סוני מיוזיק לטין, כסינגל שלא מתוך אלבום.
הוא הופץ בסמוך ליציאתם של הלהיטים הבין-לאומיים של שאקירה "Shakira: Bzrp Music Sessions, Vol.
השיר הגיע למקום הראשון במצעד הסינגלים הספרדי.
בינואר 2023, ביסאראפ הוציא את שיתוף הפעולה שלו עם שאקירה במסגרת סדרת ה-Music Sessions שלו "Shakira: Bzrp Music Sessions, Vol.
53" (ידוע לחלופין בשם "Pa' Tipos Como Tú").
השיר זכה להתייחסות והפך ללהיט בין-לאומי ששבר שיאים רבים.
הצלחה זו אפיינה את שיתוף הפעולה הבא שלה עם קרול ג'י בחודש העוקב, "TQG".
שמועות רבות החלו להתפרסם על כך שהסינגל הבא של שאקירה הוא שיתוף פעולה עם מנואל טוריזו ששמו "Copa Vacía" אך התוכניות בוטלו לטובת הוצאת "Acróstico".
ב-10 במאי 2023, יום אחד בלבד לפני יציאת השיר, הכריזה שאקירה על "Acróstico" בכל פלטפורמות המדיה החברתית שלה.
הווידאו קליפ הרשמי של השיר פורסם בשידור חי ב-15 במאי 2023 וזכה להצלחה כאשר צבר למעלה מ-150 מיליון צפיות בסך הכול.
מקוםתאריםמכירות ספרד (PROMUSICAE) פלטינה 60,000
אזורתאריך יציאהפורמטחברת תקליטיםמקורכלל העולם11 במאי 2023הזרמת מוזיקה • הורדה דיגיטליתסוני לטין
"Act II: Date @ 8" הוא שיר של הזמר האמריקאי 4Batz, שיצא באופן עצמאי ב-15 בדצמבר 2023. נכתב על ידי 4Batz והופק על ידי Untitled Beatz, הוא הגיע למקום השביעי במצעד בילבורד הוט 100, למקום השביעי במצעד שירי ה-R&B, ולבמקום השלישי במצעד מצעד שירי ה-R&B/היפ-הופ.
ב-4 במרץ 2024, הראפר הקנדי דרייק הכריז על רמיקס של השיר לצד 4Batz.
למחרת, הזמר האמריקאי רובין ת'יק ביצע קאבר לשיר.
ב-8 במרץ, דרייק ביצע רמיקס של השיר עם 4Batz דרך OVO סאונד.
כתב עתרשימהמיקוםמקורבילבורד50 השירים הטובים ביותר של 2024 (עד כה): רשימת צוות47
פרסתאריךקטגוריהתוצאהמקורפרס המוזיקה של בילבורד12 בדצמבר 2024שיר R&B מוביל
Acoustic by Candlelight: Live on the Born Free Tour הוא אלבום הופעה משותף של השחקנית והזמרת קרי אליס והגיטריסט והזמר בריאן מיי, שיצא לאור ב-17 ביוני 2013. באלבום מופיעות 15 רצועות שהוקלטו בעת הלג הראשון בסיבוב ההופעות המשותף של השניים, Born Free Tour.
מדינהתאריךפורמטחברת תקליטיםגרסההממלכה המאוחדת17 ביוני 2013תקליטורדאקסטנדרטית24 ביוני 2013תקליט, הורדה דיגיטליתארצות הברית6 באוגוסט 2013הורדה דיגיטלית
"Actually Romantic" הוא שיר שהוקלט על ידי הזמרת-יוצרת האמריקאית טיילור סוויפט.
הוא יצא לאור ב-3 באוקטובר 2025 יחד עם שאר רצועות האלבום The Life of a Showgirl, זוהי הרצועה השביעית באלבום.
The Life of a Showgirl הוא אלבום האולפן השנים-עשר של סוויפט, שיצא לאור ב-3 באוקטובר 2025. האלבום הופק בידי סוויפט בשיתוף המפיקים השוודים מקס מרטין ושלבאק, עמם עבדה בעבר באלבומיה Red (2012), 1989 (2014) ו-Reputation (2017).
הליך הפקתו החל במאי 2024 לאחר שיחה בין סוויפט למרטין במהלך סיבוב ההופעות "The Eras Tour" בסטוקהולם, והמשיך במפגשי הקלטות בשוודיה בין הופעות הסיבוב האירופי.
תוכנו של האלבום עוסק בחוויות וברגשות שחוותה סוויפט מאחורי הקלעים בתקופת הסיבוב, והוא עוצב כיצירה מגובשת מבחינת נושא ומוזיקליות, הכוללת שנים-עשר שירים בלבד.
זהו אלבומה הראשון מאז Red שאינו כולל קרדיט למפיק ג'ק אנטונוף.
הכרזת האלבום התקיימה לראשונה במסגרת ההסכת "New Heights", בהנחיית טרוויס קלסי, בן זוגה של סוויפט, ואחיו ג'ייסון קלסי.
עטיפת האלבום, שצולמה בידי צלמי האופנה מרט ומרקוס, עוצבה בהשראת ציורו של ג'ון אוורט מיליי "אופליה" מהמאה ה-19. העטיפה משתלבת באסתטיקה הכללית של האלבום, המדגישה את הפאר, הראוותנות והמקסימליזם המזוהים עם מופעי נערות השעשועים.
האלבום יצא לאור לאחר הצלחתו הבין-לאומית של קודמו, The Tortured Poets Department (2024), שהיה לאלבום הנמכר ביותר בעולם באותה שנה.
Address Resolution Protocol (בראשי תיבות: ARP; בתרגום חופשי: פרוטוקול תרגום כתובות) הוא פרוטוקול תקשורת המשמש ברשת מחשבים לאיתור כתובת ה־MAC של תחנה ברשת על פי כתובת ה־IP שלה.
הפרוטוקול מופעל בעת שליבת מערכת הפעלה נקראת לייצר מסגרת (frame) להעברה בין חוליות ברשת המחוברים דרך קו פיזי ואין בזיכרון המטמון שלה (ARP cache) רשומה לכתובת ה־IP המבוקשת, במצב כזה פעילות הפרוטוקול נקראת ומבוצעת על ידי התקני כרטיס הרשת שבמחשב.
אף על פי שהשימוש ב־ARP שמור כיום כמעט בבלעדיות לאחזור של כתובות MAC על פי כתובות IP הוא יכול לשמש גם לאחזור כתובת MAC על פי כתובות אחרות מהשכבה השנייה והשלישית של מודל ה־OSI.
איתור הכתובת מתבצע על ידי שידור של broadcast frame (חבילת מידע בשכבת הקשר עם FF:FF:FF:FF:FF:FF בשדה היעד בכותרת) המכילה את כתובת ה־IP של התחנה המבוקשת אל כל התחנות באותו מתחם שידור.
התחנה שתזהה את כתובת ה-IP שלה בתוכן המסגרת, תשלח בחזרה מסגרת עם כתובת ה-MAC שלה אל תחנת המקור ב-unicast.
כמו כן, ברוב היישומים של הפרוטוקול התחנה תנהל טבלה בזיכרון מטמון (cache) שתאפשר לה לאתר במהירות כתובות אותן מצאה בעבר ללא צורך בהמתנה לתשובה מתחנת היעד.
באופן דומה ניתן להשתמש בפרוטוקול Reverse Address Resolution Protocol כדי לקבל את כתובת ה-IP של תחנה על פי כתובת ה-MAC שלה.
כל תחנה ברשת המקומית תחזיק טבלה המתאימה בין כתובות MAC ו־IP של התחנות האחרות ברשת ותעדכן אותה בהתאם לחבילות שהיא מקבלת.
ניתן להסתכל או לשנות טבלה זו על ידי שימוש בפקודת arp, ברוב מערכות ההפעלה.
2 הבתים הראשונים: מספר המייצג את סוג כתובת החומרה (כדוגמת כתובת MAC).
2 הבתים הבאים: מספר המייצג את סוג כתובת שכבת הרשת (כדוגמת כתובת IPv4).
הבית הבא: אורך כתובת החומרה (בבתים).
הבית הבא: אורך כתובת שכבת הרשת (בבתים).
2 הבתים הבאים: מספר הפקודה (opcode) המייצג התפקיד של החבילה.
לדוגמה: אם הערך יכיל את המספר 1 (ARP_REQUEST) נדע כי זו בקשה לתרגום כתובת שכבת רשת לכתובת חומרה.
לאחר מכן, יופיעו הכתובות בסדר הזה:
כתובת שכבת הרשת של השולח.
כתובת החומרה של היעד (במידה ולא ידוע יש למלא ערך זה בF-ים).
כתובת שכבת הרשת של היעד (במידה ולא ידוע יש למלא ערך זה בF-ים).
לפני חבילת ה-ARP המצוינת פה תהיה גם תחילית של פרוטוקול שכבת הקשר המשומשת ברשת כדוגמת Ethernet.
במקרה ונרצה לשלוח בקשה לאיתור כתובת MAC של המחשב שכתובת ה-IPv4 שלו היא 10.0.0.10, אנו נשלח חבילת ARP עם הערכים הבאים:
כתובת החומרה של השולח: AB:CD:EF:AB:CD:EF (לצורך ההדגמה בלבד).
כתובת שכבת הרשת של השולח: 10.0.0.9 (לצורך ההדגמה בלבד).
כתובת שכבת החומרה של היעד: אנו לא יודעים, זה בדיוק מה שאנחנו מחפשים.
לכן נשלח הודעה זו לכולם: FF:FF:FF:FF:FF:FF.
כשהמחשב שכתובתו היא 10.0.0.10 יקבל את החבילה שלנו הוא יחזיר חבילת ARP המיועדת אלינו בלבד המכילה בין השאר בשדה כתובת החומרה של השולח את כתובת החומרה שלו.
עקב אופיו של פרוטוקול ה־ARP הוא חשוף לניצול לצורך "גנבת זהות".
משתמש זדוני יכול להמתין לבקשת ARP, ובעת הגעתה לספק כתובת MAC פיקטיבית או את כתובת המשתמש כתשובה.
באופן זה המידע לא יגיע ליעדו.
פעולה כזו נקראת ARP spoofing.
Adobe Dreamweaver (אדובי דרימוויבר) היא תוכנה המשמשת ליצירה ועריכה של דפי אינטרנט ואתרי אינטרנט אשר פותחה במקור על ידי חברת Macromedia, עד אשר נרכשה החברה על ידי אדובי מערכות ב-2005. קיימות גרסאות של התוכנה למערכות ההפעלה חלונות ו-Mac OS.
בגרסאותיה הראשונות הוצעה דרימוויבר כתוכנת עריכה המשלבת את הפרודוקטיביות של עיצוב ויזואלי WYSIWYG, עם מצב שליטה ועריכה של קוד ה-HTML.
שילוב זה היה נדיר כאשר התוכנה יצאה לשוק בסוף שנות התשעים, דבר שסייע רבות לתפוצתה.
בהמשך הוספו לה טכנולוגיות חדישות, כגון תמיכה ב-CSS, ג'אווה סקריפט, ותמיכה בשפות צד-שרת כגון PHP ו-ASP.
כחלק מעורך ה-WYSIWYG, דרימוויבר יכולה להסתיר מהמשתמש את הפרטים של קוד ה-HTML, דבר המקל על מתחילים בתחום ביצירת דפי אינטרנט ואתרים בסיסיים.
כמו כן, עורך הקוד של דרימוויבר מתקדם גם הוא, ומקל על כתיבה של תסריטים מסובכים על ידי הטעמה של הפקודות והאופרטורים השונים בצבעים נבדלים (לכל שפה יש סכמת צביעה משלה), הדגשת שגיאות תחביר, והשלמה אוטומטית של קודים.
התוכנה גם מספקת כלי ניהול למסגרת האתר, כאשר ניתן בה לנהל תיקיות שורש של מספר אתרים, לתכנן את מבנה הקישורים של כל אתר באמצעות דיאגרמות, ולהתחבר לשרת מרוחק לצורך העלאת האתר לרשת.
בכך, דרימוויבר משמשת כסביבת פיתוח משולבת המכסה את כל האספקטים בפיתוח האתר: עיצוב גרפי, כתיבת קוד, וניהול האתר.
עם כניסתה של גרסת ה-MX, שולבו בה כלים דינמיים ליצירת תוכן.
באותה הרוח של WYSIWYG, מאפשרת דרימוויבר התחברות לשרת בסיס נתונים דרך ממשק ויזואלי, כמו גם סינון והצגה של תוכן, כאשר הקוד מוחדר באופן אוטומטי לתוך דפי האתר.
החל מגרסה 8 והלאה, לאחר הרכישה על ידי אדובי, הותאמה התוכנה כך שתייצר קוד תקני יותר בהתאם להנחיות W3C.
בגרסאות יותר מאוחרות, נוספו לתוכנה תמיכה ב-HTML5 ובעיצוב אתרים רספונסיבי , והחל מגרסת CC 2015 יש אינטגרציה מלאה עם סביבת העבודה Bootstrap לפיתוח בצד לקוח.
היבט מכובד של דרימוויבר בגרסאותיה החדשות הוא המבנה בר-ההרחבה.
כעת ניתן להרכיב תוספות לתוכנה ("Extensions"), אשר כל אחד יכול לפתח, בדרך כלל ב-HTML או JavaScript.
דרימוויבר נתמכת בקהילה רחבה של מפתחים, המפתחים הרחבות מגוונות, ומאפשרים את הורדתם או רכישתם של אלה דרך אתר התוכנה.
דרימוויבר תומכת בהדגשת תחביר עבור שפות התכנות הבאות:
ASP "קלאסי" (התמיכה נפסקה בגרסת CS5)
שפת פיתוח לאינטרנט פרי פיתוחה של מקרומדיה)
HTML כולל XHTML לגרסאותיו, והחל מגרסת CS5.5 גם ב-HTML5.
JSP (ראשי תיבות של Java Server Pages, שפת צד שרת הדומה ל־ASP ול־PHP אך מבוססת על ג'אווה) (התמיכה נפסקה בגרסת CS5)
WML (שפה הדומה ל־HTML שמשמשת ליצירת דפי אינטרנט בטכנולוגיית WAP, לטלפונים ניידים מיושנים)
עד גרסה CS3, כדי לעצב דפים המכילים עברית או ערבית היה צורך בהתקנת הרחבות חיצוניות שפותחו על ידי מפתחים צד שלישי.
בין ההרחבות שהיו נפוצות, לדוגמה, עבור גרסת MX לצורך כתיבת עברית נכללו "חלומות" (שתמכה בקידוד לעברית ויזואלית, ISO-8859-8 ) ו-DreamHebrew (שתמכה גם בתקן הוויזואלי ISO-8859-8 וגם בתקן הישן של חלונות, Windows-1255).
גרסת CS3, שהייתה כאמור הגרסה הראשונה שפותחה לאחר הרכישה של אדובי, נמכרה, בדומה לתוכנות אדובי רבות, גם גרסה מזרח-תיכונית (Middle Eastern Version) שאפשרה הקלדת שפות מזרח תיכוניות כעברית, ערבית, אורדו ופרסית בצורה טבעית גם כשהמשתמש עבר למצב עריכת קוד-מקור.
תמיכה בניפוי שגיאות עבור שפת JavaScript.
תמיכה ב-Layout mode עבור יצירה נוחה יותר של טבלאות במסמך.
הוספת חלונית לניהול משאבי האתר (תמונות, קובצי קול, סרטונים וכדומה).UltraDev 4.0דצמבר 2000זהה לגרסה 4 אך עם הרחבות שסייעו למפתחי צד-שרת, בדומה לגרסת UltraDev 1.0.6.0MX29 במאי 2002הגרסה הראשונה שנתמכה באופן מלא בMac OS X.
שינוי משמעותי בממשק המשתמש - ארגון מחדש של חלונות ותפריטים במקומות נוחים יותר.
שיפורים בעורך קוד המקור, כולל אפשרויות של יצירה ושמירה של קטעי קוד לשימוש עתידי.
שיפור העבודה מול שפות צד שרת ומסדי נתונים.
שיפור התמיכה בטכנולוגיות חדשות דוגמת CSS, באפשרויות נגישות, ותקנים דוגמת XHTML.
אינטגרציה טובה יותר מול תוכנות מקרומדיה נוספות (פלאש ופיירוורקס).7.0MX 200410 בספטמבר 2003שיפורים בכלי העיצוב הוויזואלי ובפרט בעיצוב באמצעות CSS.
החידוש העיקרי הוא הצגת סביבת עבודה בשם Spry לצורך עבודה מול רכיבי Ajax.10CS423 בספטמבר 2008הוספת תמיכה בשירות InContext Editing של אדובי :הטמעת מערכת לניהול תוכן כך שתהיה לו אפשרות להוסיף תוכן לאתר גם לאחר פרסום האתר בדפדפן.
הוספת תמיכה ב"תצוגה חיה" שמתיימרת לייתר את שיגור הדפדפן מתוך התוכנה על מנת לצפות בתוצאה הסופית.
תמיכה בהטמעת סרטוני וידאו בפורמט FLV (שנוצרו בפלאש).
שיפורים בהטמעת CSS לדפי האתר.
תמיכה בניהול גרסאות בעזרת Git (בגרסה 17.5).18CC 201819 באוקטובר 2017ראו רשימת שינויים כאן.19CC 201915 באוקטובר 2018ראו רשימת שינויים כאן.20CC 20204 בנובמבר 2019ראו רשימת שינויים כאן.21CC 202131 באוקטובר 2020ראו רשימת שינויים כאן.
online היא תוכנה המיועדת לסייע לאנשי רפואה וחולים הנמצאים בשלבים ראשונים של מחלת הסרטן לדון בתועלת ובסיכון שבבחירת טיפול משלים (כימותרפיה או טיפול הורמונלי) למחלה לאחר ניתוח.
המטרה היא לקבל הערכות לגבי הסיכון לתוצאה שלילית (חזרה של המחלה או מות מן המחלה) ללא טיפול ולהעריך את ההפחתה בסיכון כתוצאה מטיפול משלים.
בנוסף מחשבת התוכנה את הסיכון שבתופעות הלואי של הטיפול.
הערכות אלו נעשות על פי מידע המסופק על ידי המשתמש, המידע כולל: מעורבות בלוטות לימפה, גיל, גודל הגידול, מיון היסטולוגי ועוד.
על פי המשתנים שהוזנו מחושב הסיכוי לחזרת המחלה (או תמותה מהמחלה), הסיכוי לתמותה שאינה קשורה למחלה והסיכוי לאי חזרה.
כל התוצאות מוצגות באופן גרפי ומספרי.
הגרסה הנוכחית מחשבת את התועלת שבשימוש בטיפול משלים בסרטן השד, סרטן המעי הגס וסרטן הריאות.
בגלל מורכבות הנתונים הנדרשים לתוכנה מומלץ כי רק אדם מקצועי ובעל ניסיון בתחום הסרטן יזין את הנתונים.
התוכנה אינה מתחשבת במשתנים כבעלי השפעה פרוגנטסטית כגון נוכחות her-2 בסרטן השד.
התוכנה אינה מקיפה את כל האפשריות הטיפוליות כגון טיפול בקרינה או טיפול בתרופות חדשות כגון הרצפטין, למעשה העובדה שהתוכנה מבוססת על ניתוח נתונים רטרוספקטיבי מונעת התחשבות בשינויים שנעשו בעשור האחרון בדרך הטיפול.
פיתוח התוכנה החל בשנת 1996 והיא מבוססת על נתונים המשתנים מעת לעת, על פי תוצאות תצפיות רטרוספקטיביות ומתוצאות ניסויים קליניים.
מימון לפיתוח התוכנה ניתן מתרומות אישיות, מקרנות נדבנות וממענקים ממשלתיים ותעשייתיים.
ניתן להפעיל את התוכנה בגרסת אינטרנט או בגרסת pocket PC.
גרסת Adjuvant הנוכחית היא גרסה 8.
Adenoviridae (בעברית: נגיפי אדנו) היא משפחה של נגיפי DNA דו-גדילי, חסרי מעטפת ("ערומים"), בגודל של 90–120 ננומטר, המכילים , בעלי תפוצה עולמית.
משפחת ה-Adenoviridae מורכבת מחמישה סוגים של הנגיף, להם פונדקאים רבים בעולם החי:
הסוג Mastadenovirus, אשר גורם למחלות כמעט רק בבני האדם, מכיל 57 זנים.
וירוסים אלה גורמים למגוון רחב של מחלות, החל מהצטננויות קלות בדרכי הנשימה וכלה במחלות ויראליות מסכנות חיים כמו דלקת ריאות, וזיהומים ויראליים בעיניים ובמערכת העיכול בילדים ובמבוגרים כאחד.
משפחת ה-Adenoviridae התגלתה לראשונה בשנת 1953, כאשר החוקרים הבחינו בניוון של תרבית אדנואידית (מרקמת שקד האף), ולא יכלו לייחס זאת לשום פתוגן ידוע, ומכאן מקור שמה.
נגיפי משפחת ה-Adenoviridae, הם נגיפים חסרי מעטפת נגיפית ("ערומים"), בגודל של 90–120 ננומטר, המכילים קפסיד איקוסהידרלי.
נגיפי המשפחה מכילים גנום DNA דו-גדילי בעל 35–36 אלף בסיסים, פרט לנגיפים מהסוג Atadenovirus בעלי 30 אלף בסיסים.
DNA זה מקודד לכ-20 עד 40 חלבונים שונים (מספר החלבונים משתנה בהתאם לסוג הנגיף).
הגנום ארוז, יחד עם מספר חלבוני ליבה, בתוך מעטפת חלבונית קשיחה, הקרויה קפסיד.
צורתו של הקפסיד היא , והוא מורכב מ-252 תת-יחידות:
240 חלבונים מסוג Hexon (קרוי גם חלבון II).
12 חלבונים מסוג Penton (קרוי גם חלבון III).
לכל Penton צמוד, בעודו פונה כלפי חוץ, חלבון מסוג Fiber (קרוי גם חלבון IV), המשמש את הנגיפים להכרת רצפטורים ספציפיים על גבי התאים, שאליהם הם חודרים.
נוכחות חלבוני ה-Fiber מקנים לווירוסים במשפחה צורה של מעין לווין.
חלבונים מבניים נוספים, המהווים חלק מתוך הקפסיד הוויראלי הם: חלבון VI וחלבון VIII (קרואים גם Hexon associated proteins) המצויים בחלקו הפנימי של הקפסיד, חלבון IIIa (קרוי גם Penton associated protein) החוצה את הקפסיד וחלבון IX, המצוי בחלקו החיצוני של הקפסיד.
לחלבוני הליבה של הנגיפים תפקידים בשמירת התקינות והשלמות של המטען הגנטי:
חלבון טרמינלי (Terminal protein, בקיצור: TP) - חלבון שנמצא בשני קצוות הגנום, על גבי גדיל 5'.
מטרתו היא לגייס את האנזים הנגיפי DNA פולימראז לאחר תחילת שכפול ה-DNA.
מחזור החיים של הנגיפים במשפחה מחולק לשלושה שלבים, בדומה למרבית הנגיפים הידועים: שלב מוקדם, שלב ביניים ושלב מאוחר.
השלב המוקדם מתאפיין באינטראקציה של הווירוס עם הרצפטור על פני ממברנת התא, בחדירה, בשעתוק ובתרגום של הגנים הוויראליים המוקדמים.
שלב הביניים מתאפיין בשכפול הגנום הוויראלי ואילו השלב המאוחר מתאפיין בשעתוק וסינתזה של חלבונים מבניים, אריזת ויריונים, הרג התא המאכסן ושחרור הווירוסים החדשים אל מחוץ לתא המאכסן.
להלן תיאור מחזור ההדבקה וההתרבות בנגיפי Adenoviridae המדביקים חולייתנים ממחלקת היונקים.
חדירה לתא המאכסן והמעבר לגרעין
בשלב הבא, כתוצאה מהסביבה החומצית השוררת בתוך האנדוזום, עוברים הנגיפים שלב של השלת הקפסיד (Uncoating) וכך חושפים את תכולתם בציטוזול.
חלבוני הליבה, אשר עוטפים את הגנום הנגיפי מכילים רצפים ייחודיים, המזוהים על ידי מנגנוני שינוע בתא, כרצפים המייעדים את החלבון להיכנס לתוך הגרעין.
מנגנוני השינוע הללו, המתבססים על פעילות מיקרוטובולים וחלבוני עזר מוטוריים, דוגמת דינאינים, מחדירים את ה-DNA לתוך הגרעין דרך נקבוביות בקרומית הגרעין, כעבור שעתיים מרגע ההדבקה.
מיד עם חדירת ה-DNA הנגיפי לגרעין, מתחיל שעתוק של חמשת הגנים הוויראליים המוקדמים: E4, E3, E2, E1B, E1A באמצעות האנזים RNA פולימראז II תאי, וכן של מקטעי RNA קצרים, הקרויים VAI-RNA (Virus-associated RNA I) על ידי האנזים RNA פולימראז III תאי.
חמשת הגנים המוקדמים משועתקים למספר רב של תוצרי mRNA על ידי שימוש בשחבור חליפי ופוליאדנילציה משתנה.
E1A - הוא הגן הראשון המתבטא לאחר שהגנום הנגיפי מגיע אל גרעין התא המאכסן.
הגן מקודד לשני חלבונים עיקריים (243R ו-289R), המשפעלים שעתוק, מורידים את סינתזת האינטרפרון הראשונית בתאים מודבקים (עיקר ויסות התגובה החיסונית כלפי הדבקה אדנו ויראלית מתבצע על ידי חלבוני הגן E3) וגורמים לתא המאכסן להתקדם לשלב ה-S במחזור התא.
המעבר לשלב ה-S מתאפשר על ידי דיכוי חלבון הרטינובלסטומה (pRB) - חלבון אשר מונע באופן טבעי מהתא להתקדם משלב G1 ל-S על ידי עיכוב גורם השעתוק E2F.
לתוצרי E1A תפקיד חשוב בשפעול שעתוק של גנים ויראליים ותאיים.
עם זאת, חלבוני E1A אינם כוללים רצף ספציפי של קישור ל-DNA.
במקום זאת הם נקשרים לפקטורי שעתוק ולחלבונים רגולטוריים שונים, דוגמת פקטור השעתוק AP1 וכך מבקרים את מידת השעתוק של הגנים השונים.
פעילותו של E1A מעודדת, בסופו של הדבר, גם את השריית המוות המתוכנן של התא המאכסן, כלומר אפופטוזה.
ביטוי של גנים מוקדמים נוספים של הנגיף עוזר לו להתמודד עם הבעיה ולהחזיק את התא המאכסן בחיים.
E1B - הוא הגן שמקודד לשני חלבונים מעכבי אפופטוזה, שפעילותם מונעת את הפעלת המסלולים האפופטוטיים המושרים על ידי E1A.
החלבון הראשון, E1B-19kDa, מהווה הומולוג של החלבון התאי Bcl-2, הידוע כמעכב אפופטוזה ומונע בכך מוות בטרם עת של התא המאכסן, שעלול לפגוע ביעילות יצור הוויריונים.
החלבון שני, E1B-55kDa, נקשר לחלבון מדכא הגידולים p53 ומונע ממנו לגרום לעצירה בשלב G1 של מחזור התא.
E1B-55kDa, ביחד עם חלבון ויראלי נוסף (E4orf6), מעודד פירוק של חלבונים תאיים, המעורבים בהפעלת תגובה לתיקון נזקי DNA, הנגרמת בעקבות יצור מוגבר של DNA דו-גדילי זר בתוך התא המאכסן.
בנוסף לכך, E1B-55kDa הוא בעל תפקיד קריטי בבקרת המעבר של mRNA ויראלי מתוך הגרעין לציטופלסמה.
E2 - הוא הגן שמקודד לשני חלבונים הנחוצים לשכפול ה-DNA הנגיפי (E2A ו-E2B): ה-DNA הנגיפי מסונתז על ידי E2B DNA polymerase.
ואילו חלבון E2A הוא פפטיד קטן במשקל 72kDa הקושר DNA חד-גדילי (הנוצר רגעית בתהליך הרפליקציה), על מנת להגן עליו בפני אנזימים תאיים שמטרתם לפרק DNA חד-גדילי, וכן מבקר שעתוק ותרגום גנים ויראליים בשלבים המאוחרים של ההדבקה.
E3 - הוא הגן שאחראי על ויסות התגובה של המאכסן כלפי הדבקה אדנו ויראלית, ובכך מגן על התא המודבק מפני תגובה חיסונית של הגוף.
חלבונים המקודדים על ידי E3 משפיעים על תפקודם של קולטנים לאינטרפרון על פני ממברנת התא המאכסן ומבקרים מעבר אותות תוך תאי, על מנת לדכא הפרשה של פקטורים פרו-דלקתיים מהתא המודבק.
כמו כן נמצא כי ביטוי החלבון E3-19kDa גורם לירידה בקולטנים מסוג MHC-1, דבר הגורם לירידה בפעילות הציטוטוקסית של תאי T ציטוטוקסיים.
E4 - גן זה מקודד לשבעה חלבונים, הנוצרים כתוצאה משעתוק 6 מסגרות קריאה פתוחות ומשחבור חליפי של ה-RNA.
לפיכך כל תוצרי הגן נושאים את השם E4 open reading frame 1-7 (בקיצור: E4orf1-7).
שעתוק של יחידת E4 מבוקר על ידי פרומוטר בודד, אשר משופעל על ידי E1A והשליח השניוני cAMP, כשעתיים לאחר ההדבקה.
בשלבים מאוחרים של ההדבקה מעוכב השעתוק של יחידה E4 הודות לפעילות החלבון E2A ולמשוב שלילי של אחד מחלבוני הגן - E4orf4. אולם למרות העיכוב נמשך שעתוק יחידה זו גם בשלבים המאוחרים של ההדבקה.
E4orf1 - חלבון זה גורם לשפעול האנזים PI3K - אנזים מזרחן, הנחוץ לשפעול האנזים Protein kinase B, המוכר גם בתור PKB .PKB הוא אנזים מזרחן בפני עצמו, אשר גורם לשפעול חלבון mTOR, הנחוץ לשם תרגום החלבונים בתא.
על ידי כך מבטיח לעצמו הנגיף את המשך יצור החלבונים הוויראליים הנחוצים לו על מנת להפוך לנגיף בוגר.
E4orf3 ו-E4orf6 - חלבון E4orf6 נקשר לחלבון E1B-55kDa ואליהם נקשר גם E4orf3. לקומפלקס זה תפקיד חשוב במעבר mRNA של הגנים המאוחרים מהגרעין לציטופלסמה ולשמירה על יציבותו.
בנוסף, החלבון E4orf6 נקשר לחלבון p53. כתוצאה מהקישור ביניהם, נמנע האפופטוזה התלוי ב-p53, אשר מושרה על ידי E1A.
חלבון E4orf3 נקשר לקומפלקס חלבוני חישת נזקי DNA בתא המאכסן (Mre11-Rad50-Nbs1), שמשתתף בתגובה האנטי-ויראלית, וגורם להיפרדותו.
ואילו קישור של E4orf6 לקומפלקס Ubiquitin ligase תאי משרה, יחד עם E1B-55kDa, פירוק של אותם חלבוני חישת נזקי DNA בתא המאכסן לרבות p53 עצמו.
E4orf4 - זהו חלבון קטן במשקל של 14kDa.
חלבון זה מעורב במספר תהליכים ויראליים, בהם: בקרה שלילית על ביטוי גנים, עידוד תרגום החלבונים הנגיפיים בתא על ידי שפעול ישיר של החלבון mTOR, ובקרה על שחבור ה-mRNA הנגיפי המאוחר.
כל זאת דרך אינטראקציה ישירה שלו עם הפוספטאז התאי מסוג PP2A.
מקטעי ה-VAI-RNA, שגודלם כ-155 בסיסים, אינם מקודדים לשום חלבון ויראלי ועיקר תפקידם הוא לבקר את תהליך השחבור החליפי ותרגום של גנים מוקדמים ומאוחרים וכן לדכא את המנגנון האנטי-ויראלי, שנועד להוריד למינימום את תהליך התרגום של החלבונים בריבוזומים, כמו גם להשרות תגובה אנטי-ויראלית מערכתית של הפרשת ציטוקינים פרו-דלקתיים, דוגמת אינטרפרון.
אותו המנגנון האנטי-ויראלי מושתת על האנזים המזרחן Protein kinase R (PKR), אשר מצוי בתאים במצב של מונומר בלתי פעיל.
חשיפתו למקטעי RNA דו-גדילי, הנוצרים על פי רוב בעת שכפול הגנום של נגיפי RNA וכן בעת שעתוק גנים נגיפיים (במהלך מחזור ההתרבות של אדנו וירוסים עוברים במקביל חמשת הגנים המוקדמים שעתוק.
כיוון שעתוקם שונה בעקבות העובדה כי הם נמצאים על גדילי DNA מנוגדים ולכן באופן רגעי נוצרים מקטעי RNA דו-גדילי המזוהים על ידי חלבון ה-PKR) גורמת לו לעבור הומודימריזציה ואקטיבציה בצורת זרחון עצמי.
PKR פעיל מזרחן את פקטור תחילת התרגום eIF2, אשר מתווך את הקישור של tRNA הקשור לחומצת אמינו מתיונין (המסמן את תחילת החלבון) לריבוזום.
דבר זה גורם לעצירת תרגום החלבונים בתא.
לאחר הסינתזה של חלבוני ה-E2B מתחיל שלב שכפול הגנום.
השכפול מתבצע בשיטת ה-Strand displacement, כדי לשכפל את שני הגדילים בו זמנית ללא השימוש במקטעי אוקזקי .
התהליך מתחיל בניתוק 6 קשרי מימן בקצוות ה-5' של הדו-גדיל ובגיוס קומפלקס חלבוני שכפול, המורכב מחלבונים תאיים ונגיפיים, לאתר התחלת השכפול על ידי חלבון הליבה TP.
אתר תחילת השכפול של הנגיף מכיל רצף של נוקלאוטידי CATCAT בקצוות ה-5' ורצף של נוקלאוטידי GTAGTA בקצוות ה-3'.
מיד עם גיוס הקומפלקס החלבוני לאתר תחילת השכפול, מחבר E2B DNA polymerase נוקלאוטיד מסוג ציטידין מונופוספט (dCMP) לחלבון ה-pTP.
בשלב זה מתמקם pTP על גבי קצה 3' של ה-DNA הנגיפי, כך שנוקלאוטיד ה-dCMP יוצר קשר מימן עם הגואנין בגדיל הנגדי (1).
נוכחות pTP יחד עם dCMP מהווה תחל ל-E2B DNA polymerase, אשר מתחיל לסנתז גדיל חדש מקצה 5' לקצה 3'.
במקביל, לגדיל השני נצמדים חלבוני E2A, על מנת להגן עליו בפני אנזימים תאיים שמטרתם לפרק DNA חד-גדילי (2).
בתום שכפול גדיל חדש אחד, מתעקל הגדיל השני (זה אשר מצופה בחלבוני E2A) לצורת בועה.
צורה זו מתאפשרת הודות ליצירת קשרי מימן בין רצפי ה-CATCAT בקצה 5' לבין רצפי ה-GTAGTA בקצה 3' (3).
בתום יצירת קשרי המימן הללו, מגויס קומפלקס חלבוני השכפול פעם נוספת, דבר אשר מוביל לסנתזת הגדיל השני מקצה 5' ל-3', בדומה לגדיל הראשון, ללא שימוש במקטעי אוקזקי (4).
תהליך השכפול הנ"ל אינו מניב DNA נגיפי מוגמר, שכן בגמר השכפול חלק ניכר מהגנום הנגיפי מכיל את החלבון pTP בקצה ה-5' של ה-DNA (5).
על מנת שה-DNA הנגיפי יהפוך למוגמר, על חלבוני ה-pTP לעבור חיתוך באמצעות הפרוטאז הנגיפי L3 protease.
חיתוך זה מניב את חלבוני ה-TP (6).
אולם היות ש-L3 protease מתבטא כחלק מהחלבונים הויראליים המאוחרים, פירוש הדבר הוא שה-DNA הנגיפי עובר "הבשלה" סופית רק בשלב המאוחר של ההדבקה.
שלב זה מתרחש 4-6 שעות לאחר ההדבקה ומוביל לסינתזה של כ-100,000 עותקי DNA אדנו ויראלי חדשים בתא.
השלב המאוחר מתחיל כ-20 שעות לאחר ההדבקה ומתאפיין בעיקר בסינתזת חלבונים מבניים (חלבוני קפסיד), לתוכם ייארז הגנום הנגיפי.
מאפיין נוסף של השלב המאוחר הוא "הבשלת" הגנום הנגיפי בעקבות סינתזת החלבון L3 protease.
מקור כל החלבונים המאוחרים (למעלה מ-40) הוא בגן יחיד, בעל פרומוטר בודד, אשר עובר שחבור חליפי.
שלב זה מתאפיין בהמשך בקרה ויראלית צמודה אחר תהליך התרגום בריבוזומים.
בעקבות ביטוי החלבונים המוקדמים E4orf3 ו-E4orf6/E1b55kDa חלה סינתזה יעילה של החלבון הנגיפי המאוחר L4 100kDa.
חלבון זה גורם לירידה משמעותית בתרגום mRNA תאי בריבוזומים, בעקבות היעדר זרחון פקטור תחילת התרגום eIF4F.
פקטור זה מורכב מקומפלקס של חלבונים: eIF4A - אנזים הליקאז, eI4B - חלבון קופקטור ל-eI4A, eI4E - חלבון מזהה קצה 5' של ה-mRNA (Cap-binding protein) ו-eI4G - חלבון פיגום המזהה את קצה 3' של ה-mRNA (זנב רב-אדנול).
החלבון הוויראלי L4 100kDa מנתק את האנזים המזרחן MNK-1 מפקטור eI4F ובכך מונע את זרחון eI4E.
היעדר זרחון eI4E גורם כאמור לירידה בתרגום ה-mRNA התאי, שכן על מנת שהתרגום יתרחש על החלבון eI4E להיות מזורחן (ולזהות את ה-"CAP" של ה-mRNA).
בהקשר זה גם ה-mRNA הנגיפי מכיל "CAP" בקצה 5', אולם תהליך תרגומו אינו נפגע כתוצאה מהיעדר הזרחון של eI4E.
הסיבה לכך היא שימוש במנגנון הוויראלי Ribosome shunting, אשר מאלץ את הריבוזומים בתא לפסוח על ה-"CAP" של ה-mRNA הנגיפי, כלומר להתחיל את התרגום באופן מיידי.
בתום השלב המאוחר נארזים הוויריונים הבוגרים לתוך הקפסיד בגרעין התא, עד אשר מגיעים למסה קריטית, דבר הגורם לפיצוץ ממברנת הגרעין ומאוחר יותר לממברנת התא ולשחרור הנגיפים הבוגרים מהתא המאכסן.
על פי רוב, מסנתזים נגיפי Adenoviridae כמות גדולה של חלבוני מבנה ביחס לגנומים הויראליים המשוכפלים.
עודף של חלבוני מבנה מצטברים בגרעין התא ויוצרים את גופיפי ההסגר (Inclusion bodies), כחלק מהאפקט הציטופתי המושרה על ידי הנגיף בתרבית תאים.
משפחת ה-Adenoviridae מכילה 5 סוגים של נגיפים, המסוגלים לחולל מגוון רחב של מחלות בקרב בעלי החיים.
להלן המחלות להן גורמים זני ה-Mastadenovirus, המדביקים בני אדם:
דלקות בדרכי הנשימה (דלקת לוע, דלקת גרון, דלקת סימפונונות, דלקת ריאות) - זנים: 1-7, 14, 21 (זנים 1-2, 4-5 ו-7 הם המחוללים השכיחים ביותר).
דלקת בדרכי השתן (דלקת שלפוחית השתן ודלקת השופכה) והמין (דלקת צוואר הרחם) - זנים: 2, 8, 11, 21, 19, 37 (זנים 11 ו-37 הם המחוללים השכיחים ביותר בהתאמה).
הפטיטיס - זנים: 1-2, 5 (היארעות המחלה נדירה, מתרחשת בעיקר בקרב מושתלי כבד).
השמנה - במחקר שבוצע בשנת 2005 נטען לראשונה כי נצפה קשר ישיר בין נוכחות נוגדנים ספציפיים כנגד זן 36 לבין השמנה (ב-30% מאנשים הסובלים מהשמנת יתר נמצאו נוגדנים כנגד זן 36), אולם באופן פרדוקסלי נצפתה ירידה ברמת הטריגליצרידים והכולסטרול באותם האנשים.
חיזוק נוסף למעורבותו של זן 36 בהשמנה התקבל על סמך מספר מחקרים בהם בוצעה הדבקה מכוונת של חולדות, עכברים, תרנגולות, וקופים בזן 36. הדבקה זו הובילה לעליה משמעותית בהשמנת המינים הנ"ל.
מנגנון ההשמנה, בו משתתף הנגיף, טרם הובן סופית, אולם ככל הנראה לחלבון המוקדם E4orf1 תפקיד מרכזי בתהליך.
להלן המחלות להן גורמים זני ה-Mastadenovirus בכלביים:
הפטיטיס - דלקת כבד זיהומית המלווה באנצפלופתיה כבדית, צהבת, חום גבוה, שיעול, בטן נוקשה ואיבוד תיאבון.
מחלה זו נגרמת כתוצאה מהדבקות ב-Canine adenovirus type 1 ועלולה לעיתים לגרום למות החיה.
שעלת המכלאות - דלקת בדרכי נשימה העליונות, הנגרמת, בין היתר, כתוצאה מהדבקות ב-Canine adenovirus type 2.
להלן המחלות להן גורמים מיני ה-Aviadenovirus, המדביקים עופות:
דלקות בדרכי הנשימה (דלקת סימפונות - Quail Bronchitis).
תסמונת ירידה בהטלה (Egg drop syndrome) - הטלת ביצים ירודה, או מנגד הטלת ביצים בעלות גודל, צורה, מרקם וצבע חריגים.
המחלה נגרמת כתוצאה מהדבקות ב-Duck adenovirus type 1, השייך לסוג Atadenovirus.
דלקות בדרכי העיכול (Haemorrhagic Enteritis) - דלקת מעיים חריפה המלווה בשלשול דמי.
הפטיטיס (Inclusion Body Hepatitis) - דלקת כבד זיהומית הנגרמת כתוצאה מהדבקות במיני ה-Fowl adenovirus (Fowl adenovirus type 2 הוא המחולל השכיח ביותר).
לאחר ההדבקה, הנגיפים דוגרים ומתרבים בגוף במשך פרק זמן של 5-8 ימים.
מרבית המחלות הנשימתיות חולפות מעצמן כעבור מספר ימים, אולם חלק מהזנים מוגדרים אלימים יותר מהאחרים (למשל זנים 4 ו-7), ועלולים לגרום למחלות נשימתיות קשות בילדים מתחת לגיל 5. כמו כן, דלקות דרכי העיכול, הנגרמות על ידי זנים 40-41 מצריכות לעיתים קרובות אשפוז בבית חולים.
בהיותם נגיפים "ערומים", מפגינים נגיפי Adenoviridae שרידות גבוהה מאוד בתנאי הסביבה.
הדבר מאפשר להם להתקיים פרק זמן ממושך יחסית מחוץ לגוף המאכסן (שבוע בטמפרטורה של 36°C, 3-8 שבועות בטמפרטורה של 25°C, למעלה מחודשיים בטמפרטורה של 4°C).
שרידות זו מתבטאת בעמידות גבוהה לתנאי יובש, לחות וקרינת UV (יוצא הדופן הוא זן 40, אשר נמצא רגיש לקרינת UV) כמו גם לכימיקלים שונים, לרבות: כהלים, ריכוז נמוך של כלור, בסיסים וחומצות.
עם זאת, נגיפי האדנו מגלים רגישות רבה לכימיקלים דוגמת: נתרן תת-כלורי בריכוז של 1%, Sodium dodecyl sulfate בריכוז של 0.25%, גלוטראלדהיד בריכוז 2% ופורמלין.
היות שרוב נגיפי Adenoviridae מועברים דרך האוויר על ידי תרסיס, שמירה על היגיינה נאותה, הכוללת שטיפת ידיים קבועה וכיסוי הפה והאף ברגע שיעול ועיטוש, מהווה אמצעי יעיל ביותר לשמירה בפני ההידבקות.
שטיפת ירקות ופירות וכן בישול מזון והרתחת המים מהווים מניעה בפני הדבקות בזנים 40-41 (חימום ל-56°C במשך 30 דקות, או מנגד חימום ל-60°C במשך 2 דקות מספיק כדי להרוס את נגיפי האדנו).
עבודה עם נגיפי Mastadenovirus נחשבת לבעלת סיכון ביולוגי ברמה 2 (Biosafety level 2).
כיום נהוג להשתמש במספר שיטות לזיהוי הנגיף, הן סרולוגיות והן שיטות של וירולוגיה קלאסית.
בידוד הנגיף בתרבית - בשיטה זו מדגירים כיח מהגרון על שורת תאים סרטניים כגון HEP2 או HeLa, לקבלת אפקט ציטופתי ייחודי של התעגלות והתנפחות, אשר ירמוז על נוכחות הנגיף בתרבית.
החיסרון המרכזי בשיטה זו הוא פרק הזמן הממושך אשר לוקח לתרבית התאים לבטא את האפקט הציטופתי (עד שבוע מרגע הדבקת התרבית).
עם זאת יש לציין כי לא ניתן לגדל את הזנים 40, 41 בתרבית תאים.
אימונופלואורסצנציה ישירה - בשיטה זו מדגירים נוגדנים מונוקלונליים כנגד חלבוני ה-Fiber הנושאים מולקולה פלואורסצנטית (לרוב מסוג FITC).
לאחר בדיקה תחת מיקרוסקופ אולטרה סגול, ניתן לאשר או לשלול נוכחות אדנו ויראלית.
היתרון המשמעותי של השיטה הזו על פני הקודמת נעוץ במהירות הבדיקה (תוצאות ניתן לראות כעבור שעה).
זוהי השיטה המועדפת מבחינת אבחון הנגיף במעבדות הקליניות במסגרת בתי החולים.
אימונוכרומטוגרפיה - בשיטה זו מטפטפים דוגמה מצואת החולה ישירות על גבי משטח הבדיקה, אשר מצופה בנוגדנים ספציפיים כנגד הזנים 40 ו-41, אשר גורמים כאמור לדלקות בדרכי העיכול.
אם נוצרת אינטראקציה בין הנוגדנים והנגיפים בדוגמה, מופיע פס צבע כתשובה חיובית.
היתרון המרכזי בשיטה נעוץ אף הוא במהירות הבדיקה (תוצאות ניתן לראות כעבור 10 דקות).
שיטת EIA (קיצור של: Enzyme immunoassay on antigen) - בשיטה זו חרוזים מצופים בנוגדנים מונוקלונליים כנגד חלבוני ה-Fiber מגיבים עם כיח מהחולה.
אם יש נוכחות נגיף בכיח יתקבל ביטוי צבע שנמדד מאוחר יותר לבליעת אורך גל של האור.
היתרון המרכזי של השיטה, פרט למהירות היחסית בה מתבצעת הבדיקה (כחצי שעה), היא היכולת לזהות בין מיני הנגיף השונים ולאבחן כמויות קטנות מאוד של נגיף בכיח (10ng - 50ng בלבד).
PCR - הגברת רצף DNA ייחודי לנגיף.
היתרון של השיטה, על אף היותה יחסית מורכבת ויקרה, היא הקטנת האפשרות לקבלת טעויות בזיהוי הנגיף העלולות להתקבל בשיטות האבחון לעיל (כלומר מניעת False Negative או False Positive).
בהקשר האבחנתי, היות ונגיפי האדנו עלולים להישאר בגוף גם לאחר היעלמות סימני המחלה, אבחנה חיובית לעיתים אינה משקפת את המצב הבריאותי של הפרט.
כיום לא קיים טיפול תרופתי נגד נגיפים במשפחת Adenoviridae.
עיקר הטיפול הרפואי מתבסס על טיפול תומך בסימפטומים הנלווים, דוגמת הורדת חום ושיכוך כאבים.
בעבר פותח חיסון נגד הזנים 4 ו-7 של הסוג Mastadenovirus, הנחשבים לאלימים ביותר לבני האדם (מחוללי מחלות בדרכי הנשימה).
החיסון ניתן לחיילי ארצות הברית בין השנים 1971–1999, אולם הופסק כאשר החברה שסיפקה חיסונים אלה הפסיקה את ייצורם.
ב-16 במרץ 2011 אושר מתן החיסון זה, שפותח מחדש בהתבסס על החיסון המקורי משנת 1971, על ידי טבע תעשיות פרמצבטיות.
לנגיפי Adenoviridae מהסוג Aviadenovirus מצויים כיום שני חיסונים זמינים: חיסון על בסיס וירוס מוחלש וחיסון על בסיס וירוס מומת.
חיסונים אלה ניתנים לעופות על מנת למנוע תחלואה בתסמונת הטלה ירודה ובדלקות של מערכת העיכול.
לזני הנגיף CAdV-1 ו-CAdV-2 מהסוג Mastadenovirus קיים כיום חיסון על בסיס וירוס CAdV-2 מוחלש, הניתן לכלבים במסגרת חיסון ה-DA2PPC.
היות שרצפטורי ה-CAR, אותם מנצלים נגיפי משפחת ה-Adenoviridae על מנת לחדור לתוך תאי האפיתל בגוף, מצויים על מגוון רחב של תאים בגוף, עולה פוטנציאל החדירה של נגיפי האדנו.
עובדה זו מנוצלת על ידי חוקרים רבים על מנת להשתמש בנגיפי המשפחה (לרוב בזן 5 בסוג Mastadenovirus) לשם החדרת פלסמידים סינתטיים, המבטאים גנים שונים, כשיטת טרנספקציה מקובלת ובמסגרת ריפוי גני.
משפחת ה-Adenoviridae מתחלקת ל-5 סוגים.
לכל סוג קיימת קבוצת פונדקאים טיפוסית, אותה הוא מדביק
Atadenovirus - סוג זה ידוע כמדביק חולייתנים ממחלקת ה:עופות, זוחלים ויונקים.
סוג זה מתחלק ל-4 מינים, כשכל מין מתחלק בפני עצמו לתת-מינים נוספים.
מינים וזנים לא מסווגים בסוג Atadenovirus
Aviadenovirus - סוג זה ידוע כמדביק חולייתנים ממחלקת העופות בלבד.
העופות הרגישים במיוחד לסוג זה הם: תרנגולות, תרנגולי הודו, ברווזים, אווזים ופסיונים.
סוג זה מתחלק ל-6 מינים.
מינים לא מסווגים בסוג Aviadenovirus
Ichtadenovirus - סוג זה ידוע כמדביק חולייתנים ממחלקת הדגים בלבד.
סוג זה מכיל מין אחד.
Sturgeon adenovirus AMastadenovirus - סוג זה ידוע כמדביק חולייתנים ממחלקת היונקים וביניהם גם בני האדם.
בבני אדם סוג זה מתחלק ל-7 מינים, כשכל מין מתחלק בפני עצמו לתת-מינים נוספים - 57 בסך הכל.
מינים וזנים לא מסווגים בסוג Siadenovirus
Adele Live היה סיבוב ההופעות השני של הזמרת הבריטית אדל.
סיבוב הופעות זה נתמך על האלבום 21. סיבוב ההופעות החל ב-21 במרץ 2011 בנורווגיה, אירופה.
במהלך סיבוב ההופעות הופיעה אדל באירופה ואמריקה הצפונית.
Adobe Flash Player היא תוכנה חינמית לצפייה במולטימדיה, להרצת יישומי רשת עשירים, ולהזרמת אודיו ווידאו בתוכן שנוצר על ידי פלטפורמת אדובי פלאש.
התוכנה יכולה לרוץ כתוסף דפדפן, או על התקנים ניידים נתמכים, כדוגמת מחשבי לוח וטלפונים חכמים, אך קיימות גם גרסאות המיועדות להרצה ישירה על מערכת ההפעלה הן למשתמשים רגילים והן למפתחים.
התוכנה מפעילה קבצים בפורמט SWF, הנוצרים על ידי תוכנות העריכה Adobe Flash Professional, Adobe Flex, וכן על ידי תוכנות נוספות של יצירת מקרומדיה, בחלקן תוכנות צד שלישי.